**Ministru kabineta noteikumu projekta „ Grozījumi Ministru kabineta 2011.gada 19.aprīļa noteikumos Nr.312 “Enerģijas lietotāju apgādes un kurināmā pārdošanas kārtība izsludinātas enerģētiskās krīzes laikā un valsts apdraudējuma gadījumā”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru kabineta noteikumu projekts „Grozījumi Ministru kabineta 2011.gada 19.aprīļa noteikumos Nr.312 „Enerģijas lietotāju apgādes un kurināmā pārdošanas kārtība izsludinātas enerģētiskās krīzes laikā un valsts apdraudējuma gadījumā”” (turpmāk – noteikumu projekts) ir izstrādāts, pamatojoties uz Eiropas Parlamenta un Padomes 2010. gada 20.oktobra Regulas (ES) Nr. 994/2010 par gāzes piegādes drošības aizsardzības pasākumiem un Padomes Direktīvas 2004/67/EK atcelšanu (turpmāk – Regula) prasībām un Komisijas 2015.gada 28.oktobra atzinumu saskaņā ar Regulu, par Preventīvās rīcības plānu un Ārkārtas rīcības plānu, ko Latvijas Republikas kompetentā iestāde iesniegusi Eiropas Komisijai (turpmāk – Komisijas atzinums) |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība. | Ņemot vērā Regulas prasību par periodisku dabasgāzes apgādes drošības risku novērtējuma veikšanu un Preventīvās rīcības plāna un Ārkārtas rīcības plāna pārskatīšanu, Ekonomikas ministrija veica dabasgāzes apgādes drošības risku novērtējumu, uz kuru balstoties, aktualizēja 2013.gada 23.maijā ar Ekonomikas ministrijas rīkojumu Nr. 98 apstiprināto Preventīvās rīcības plānu un Ārkārtas rīcības plānu. Abi rīcības plāni 2015.gada 23.jūlijā tika nosūtīti Eiropas Komisijai. Komisijas atzinumā īpaši tika uzteikts riska novērtējuma detalizētais izklāsts, iespējamo vājo vietu analīze un vajadzīgo infrastruktūras projektu apraksts. Tā kā abos rīcības plānos ir atsauce uz Ministru kabineta 2011.gada 19.aprīļa noteikumiem Nr.312 „Enerģijas lietotāju apgādes un kurināmā pārdošanas kārtība izsludinātas enerģētiskās krīzes laikā un valsts apdraudējuma gadījumā” (turpmāk – MK noteikumi Nr.312), Eiropas Komisija savā atzinumā par abiem rīcības plāniem, cita starpā, sniedza savu redzējumu arī par MK noteikumiem Nr.312.Spēkā esošajos MK noteikumos Nr.312 noteiktās trīs enerģijas lietotāju grupas enerģētiskās krīzes laikā precīzi neatspoguļo Regulā paredzētās prasības attiecībā uz aizsargāto lietotāju dabasgāzes apgādi gadījumos, kad tiek ierobežota dabasgāzes piegāde.Komisija uzskata, ka rīcības plānos un MK noteikumos Nr.312 aizsargātie patērētāji tiek definēti atšķirīgi. Latvijas preventīvās rīcības plānā pie aizsargātajiem patērētājiem pieskaita mājsaimniecības un sociālo pakalpojumu sniedzējus. Tāpat Latvijas preventīvās rīcības plānā iekļautā definīcija atbilst Regulas 2.panta 1.punktam. Turpretī, MK noteikumos Nr.312 pirmajā grupā, kam pienākas visaugstākā līmeņa aizsardzība, iekļauti daži sociālie pakalpojumi, taču nav ieļautas mājsaimniecības. Tās ir minētas otrajā grupā kopā ar noteikta veida rūpniecības uzņēmumiem, un to patēriņš smagas enerģētikas krīzes laika varētu tikt ierobežots līdz 80%. Tādejādi, aizsargāto lietotāju definējums preventīvās rīcības plānā un MK noteikumos Nr. 312 ir pretrunā. Regulas 2.panta pirmā daļa nosaka, ka aizsargātie lietotāji ir visi mājsaimniecības lietotāji, kas ir pieslēgti dabasgāzes sadales tīklam, turklāt, ja attiecīgā dalībvalsts tā izlemj, tie var būt arī mazie un vidējie uzņēmumi un būtisku sociālu pakalpojumu sniedzēji, ja tie ir pieslēgti dabasgāzes sadales tīklam un visu šo papildu lietotāju patēriņa daļa nepārsniedz 20 % no valsts kopējā dabasgāzes gala patēriņa. Savukārt Regulas 8.panta pirmā daļa nosaka, ka dabasgāzes piegāde valsts aizsargātajiem lietotājiem jānodrošina šādos gadījumos:a) galējas temperatūras septiņu dienu aukstākajā periodā, ko statistiski novēro reizi 20 gados;b) kad ārkārtīgi liels gāzes pieprasījums ilgst vismaz 30 dienas, ko statistiski novēro reizi 20 gados; unc) uz vismaz 30 dienām, ja vienotas lielākās gāzes piegādes infrastruktūras traucējumi rodas vidējos ziemas apstākļos. Tā kā Regulā lietotais termins “aizsargātais lietotājs” tiek lietots Elektroenerģijas tirgus likumā saistībā ar trūcīgas vai maznodrošinātas ģimenes (personas), daudzbērnu ģimenes vai ģimenes (personas), kuras aprūpē ir bērns ar invaliditāti, personas ar I invaliditātes grupu apgādi ar elektroenerģiju, noteikumu projektā tiek lietots termins “nodrošināmais lietotājs”. Par nodrošināmiem lietotājiem atzīstami visi mājsaimniecības lietotāji un sociālu pakalpojumu sniedzēji (slimnīcas, valsts un pašvaldību ilgstošas sociālās aprūpes un sociālās rehabilitācijas institūcijas, krīzes centri, sociālās rehabilitācijas institūcijas personām, kuram izveidojusies atkarība no narkotiskajām, toksiskajām vai citām apreibinošām vielām, avārijas dienesti, telekomunikāciju mezgli, Neatliekamās medicīniskās palīdzības dienests, Valsts ugunsdzēsības un glābšanas dienests, Nacionālie bruņotie spēki, Valsts policija, Valsts robežsardze, ūdensapgādes un kanalizācijas stacijas, brīvības atņemšanas iestādes; skolas, pirmsskolas izglītības iestādes, mobilizējamie civilās aizsardzības formējumi). Nodrošināmo lietotāju skaitā iekļauti arī sociālo pakalpojumu sniedzēji, jo tie īsteno svarīgas sabiedrības funkcijas, kas saistītas ar cilvēku veselības aprūpes nodrošināšanu. Nodrošināmo lietotāju skaitā nav iekļauti visi dabasgāzes sistēmai pieslēgtie mazie un vidējie uzņēmumi, jo Ministru kabineta 2016.gada 9.februāra noteikumu Nr.85 „Dabasgāzes piegādes un lietošanas noteikumi” 19. un 20.punkts nosaka, ka lietotājs pieņem lēmumu par nepieciešamo dabasgāzes apgādes drošumu un, ja nepieciešams, par cita kurināmā izmantošanu dabasgāzes piegādes pārtraukumu laikā. Ja atbilstoši tehnoloģiskajam procesam gazificētā objektā izvietotajām iekārtām ir nepieciešama nepārtraukta kurināmā piegāde, lietotājs dabasgāzes apgādes pārtraukuma laikā nodrošina un izmanto citu kurināmo.Taču Latvijā sociālie pakalpojumu sniedzēji, vienlaicīgi, ir arī mazie un vidējie uzņēmumi, kas ir pieslēgti gāzes sadales tīklam. Tādējādi Regulas 2.panta 1.punkta a) apakšpunkta izpratnē aizsargāto lietotāju subjektu loks ietver arī mazos un vidējos uzņēmumus, kas atbilst noteiktiem kritērijiem.Papildu mājsaimniecībām noteikto nodrošināmo lietotāju dabasgāzes patēriņa īpatsvars kopējā dabasgāzes patēriņā 2014. un 2015.gadā bija ap 10% (skat. tabulu zemāk) un nepārsniedz Regulā noteikto, neveido vairāk kā 20% no galīgā gāzes patēriņa.Dabasgāzes patēriņš un patēriņa īpatsvars pa lietotāju grupām

|  |  |  |
| --- | --- | --- |
| Lietotāju grupa | 2014.gads | 2015.gads |
| milj.m3 | % | milj.m3 | % |
| Mājsaimniecības | 125 | 9,7 | 120 | 9,1 |
| Sociālo pakalpojumu sniedzēji | 131 | 10,1 | 125 | 9,5 |
| Pārējie lietotāji | 1038 | 80,2 | 1073 | 81,4 |
| **KOPĀ** | **1294** | **100,0** | **1318** | **100,0** |

Avots: Ekonomikas ministrijaNoteikumu projekts nosaka, ka pie jebkura enerģētiskās krīzes līmeņa nodrošināmiem lietotājiem dabasgāzes patēriņš netiek ierobežots.Ņemot vērā lielo elektroenerģijas lietotāju (900 tūks.) un dabasgāzes lietotāju (443 tūkst.) skaitu, noteikumu projektā paredzēts, ka enerģijas lietotāju sarakstus enerģijas apgādes ierobežošanai un elektroenerģijas un dabasgāzes apgādes ierobežošanas un pārtraukšanas kārtību Licencētie dabasgāzes un elektroenerģijas sadales sistēmas operatori iesniedz Ekonomikas ministrijā elektroniskā formā, uzlabojot to izmantošanas un uzglabāšanas iespējas, kā arī noteikts, ka minētais lietotāju saraksts netiek apstiprināts Ministru kabinetā.Noteikumu projekta mērķis ir precizēt MK noteikumos Nr.312 noteikto aizsargāto lietotāju loku Latvijā, definējot atbilstoši Regulas prasībām un izpildot Komisijas atzinuma prasības.Regula secina, ka atbilstoši pašreizējiem gāzes piegādes drošības pasākumiem, kas veikti Savienības mērogā, dalībvalstīm joprojām ir liela rīcības brīvība attiecībā uz pasākumu izvēli, kas var apdraudēt iekšējā gāzes tirgus pareizu darbību. Lai iekšējais gāzes tirgus varētu darboties arī piegādes traucējumu gadījumā, atbildes reakcijai uz piegādes krīzi jābūt solidārai un koordinētai. Iekšējā gāzes tirgus izveide piedāvā Savienībai augstākā līmeņa piegādes drošību visām dalībvalstīm ar noteikumu, ka tirgum ļauj pilnībā darboties, neatkarīgi no traucējumu iemesla. Mērķa sasniegšanai būtu aktīvi jāatbalsta ieguldījumi jaunas gāzes infrastruktūras izveidē, lai atsevišķas dalībvalstis attiecībā uz gāzes apgādi neatrastos uz „gāzes salas”, jo tām trūkst savienojumu ar pārējām dalībvalstīm. Kopumā šīs regulas mērķis ir dabasgāzes uzņēmumiem un dalībvalstu kompetentajām iestādēm uzticēt iekšējā gāzes tirgus efektīvas darbības nodrošināšanu, un apliecināt gāzes patērētājiem, ka tiek veikti visi nepieciešamie pasākumi, lai viņiem nodrošinātu pastāvīgas piegādes, jo īpaši sarežģītos klimata apstākļos un piegādes traucējumu gadījumā, turklāt, šie mērķi būtu jāsasniedz ar visefektīvākajiem pasākumiem izmaksu ziņā.Savienības tīkla attīstības desmit gadu plāns ir galvenais instruments Savienības mērogā vajadzīgo ieguldījumu identificēšanai, lai, *inter alia*, izpildītu Regulā iekļautās infrastruktūras prasības.Komisijas atzinumā par abiem rīcības plāniem ir teikts, ka ņemot vērā, cik nozīmīga kaimiņos esošajām dalībvalstīm ir Inčukalna pazemes gāzes krātuve, ir svarīgi rīcības plānos rūpīgi analizēt valsts ārkārtas pasākumu iespējamo ietekmi un pilnībā ņemt vērā piegādes drošības apdraudējumu citās dalībvalstīs (Regulas 5.panta 3.punkts, 9.panta 1.punkta d) apakšpunkts un 4.panta 3.punkts). |
|  3. | Projekta izstrādē iesaistītās institūcijas | Projekts šo jomu neskar. |
|  4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību tautsaimniecības attīstību un administratīvo slogu** |
|  1. |  Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz dabasgāzes sadales sistēmas operatoriem un tādiem dabasgāzes lietotājiem kā mājsaimniecības, skolas, pirmsskolas izglītības iestādes, slimnīcas, valsts un pašvaldību ilgstošas sociālās aprūpes un sociālās rehabilitācijas institūcijas, krīzes centri, sociālās rehabilitācijas institūcijas personām, kuram izveidojusies atkarība no narkotiskajām, toksiskajām vai citām apreibinošām vielām, avārijas dienesti, telekomunikāciju mezgli, Neatliekamās medicīniskās palīdzības dienests, Valsts ugunsdzēsības un glābšanas dienests, Nacionālie bruņotie spēki, Valsts policija, Valsts robežsardze, valsts drošības iestādes, ūdensapgādes un kanalizācijas stacijas, brīvības atņemšanas iestādes, mobilizējamie civilās aizsardzības formējumi. |
|  2. | Tiesiskā regulējuma ietekme uz tautsaimniecību un administratīvo slogu | MK noteikumu Nr.312 11.punkts nosaka, ka licencētie gāzes un elektroenerģijas sadales sistēmu operatori katru gadu līdz 1.septembrim pārskata enerģijas lietotāju sarakstu un, ja nepieciešams, sagatavo un iesniedz Ekonomikas ministrijā priekšlikumus par precizējumiem enerģijas lietotāju sarakstā, kā arī elektroenerģijas un gāzes apgādes ierobežošanas un pārtraukšanas kārtībā.Tā kā ar spēkā esošo regulējumu licencētiem gāzes un elektroenerģijas sadales sistēmu operatoriem ir noteikts pienākums katru gadu līdz 1.septembrim pārskatīt enerģijas lietotāju sarakstu, tad noteikumu projekta tiesiskais regulējums nemaina sabiedrības grupām noteiktās tiesības un pienākumus, kā arī veicamās darbības.  |
|  3. | Administratīvo izmaksu monetārs novērtējums | Noteikumu projekta 7.punkts paredz pienākumu licencētiem sadales sistēmu operatoriem katru gadu elektroniskā formā iesniegt elektroenerģijas un dabasgāzes apgādes ierobežošanas un pārtraukšanas kārtību un četrus dabasgāzes lietotāju sarakstus, kas klasificējams kā informācijas sniegšanas prasība, un tā sastāv no trīs datu prasībām (turpmāk – DP):1. pavadvēstules sagatavošana;
2. elektroenerģijas un dabasgāzes apgādes ierobežošanas un pārtraukšanas kārtības pievienošana;
3. četru sarakstu pievienošana.

Saskaņā ar metodi, ko piedāvā paplašinātais standarta izmaksu modelis (turpmāk – PSIM), pēc PSIM formulas pirmās DP vērtība ir:(stundas samaksa x patērētais laiks stundās) x (populācija/kopa x cik reizes gada laikā informāciju sniedz) = (8,73 x1,5) x (1x1)= 13,1 *euro.*Kur: *stundas samaksa -* atbilstoši Centrālās statistikas pārvaldes datiem vienas stundas darba spēka izmaksas darbības veidā „(D) Elektroenerģija, gāzes apgāde, siltumapgāde un gaisa kondicionēšana” 2016.gada 1.ceturksnī bija 8,73 *euro.* *populācija/kopa –* šajā kontekstā ir Ekonomikas ministrijai elektroniskā formā nosūtāmie dokumenti - elektroenerģijas un dabasgāzes apgādes ierobežošanas un pārtraukšanas kārtība un četri dabasgāzes lietotāju saraksti. AS „Latvijas Gāze” ir vienīgais sistēmas operators Latvijā, kura komercdarbību enerģētikas nozarē kā sabiedrisko pakalpojumu sniedzējam regulē valsts, un kura rīcībā ir aktuālas nosūtāmo dokumentu versijas.*cik reizes gada laikā informāciju sniedz –* katru gadu līdz 1.septembrim dokumenti elektroniskā veidā tiek sūtīti uz Ekonomikas ministriju. Informācija tiek sniegta vienu reizi gadā.Otrās DP vērtība ir:(8,73 x1) x (1x1)= 8,73 *euro*.Trešās DP vērtība ir:(8,73 x2,5) x (1x1)= 17,46 *euro*.Summējot augstāk minētās datu prasību izmaksas:13,1 *euro* +8,73 *euro* + 17,46= **39,29** *euro*. |
|  4. |  Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav nepieciešams izstrādāt jaunus tiesību aktu projektus. |
| 2. | Atbildīgā institūcija | Ekonomikas ministrija.  |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2010.gada 20.oktobra Regula (ES) Nr. 994/2010 par gāzes piegādes drošības aizsardzības pasākumiem un Padomes Direktīvas 2004/67/EK.Publicēta “Eiropas Savienības Oficiālajā Vēstnesī” L 295, 12.11.2010., 1.-22. lpp. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2010. gada 20. oktobra Regula (ES) Nr. 994/2010 par gāzes piegādes drošības aizsardzības pasākumiem un Padomes Direktīvas 2004/67/EK.Publicēta “Eiropas Savienības Oficiālajā Vēstnesī” L 295, 12.11.2010., 1.-22. lpp. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 2.panta 1.punkts | 3.punkts | ES tiesību akta norma tiek īstenota pilnībā.Latvija ir izmantojusi Regulas 2.pantā ietverto rīcības brīvību un attiecīgi sagatavojusi noteikumu projekta tiesību normas. Detalizēts pamatojums aprakstīts anotācijas I sadaļas 2.punktā. | Normatīvā akta projekta vienība neparedz stingrākas prasības  |
| 8.panta1.punkts | 4., 5.punkts | ES tiesību akta norma tiek īstenota pilnībā. | Normatīvā akta projekta vienība neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Projekts šo jomu neskar. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekta publikācija iestādes tīmekļa vietnē. |
| 2. | Sabiedrības līdzdalība projekta izstrādē  | Noteikumu projekts pirms izsludināšanas valsts sekretāru sanāksmē - 2016.gada 16.martā, publicēts Ekonomikas ministrijas tīmekļa vietnē [www.em.gov.lv](http://www.em.gov.lv), aicinot sabiedrības pārstāvjus sniegt viedokli. |
| 3. | Sabiedrības līdzdalības rezultāti  | Komentāri par noteikumu projektu nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Ekonomikas ministrija  |
|  2. |  Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz pārvaldes funkciju paplašināšanu un jaunu valsts institūciju veidošanu, kā arī esošu institūciju likvidācija vai reorganizācija. |
|  3. |  Cita informācija | Nav. |

*Anotācijas III sadaļa - projekts šīs jomas neskar.*

Ministru prezidenta biedrs,

ekonomikas ministrs A.Ašeradens

Iesniedzējs: Ministru prezidenta biedrs,

ekonomikas ministrs A.Ašeradens

Vīza: valsts sekretārs J.Stinka

06.07.2016 14:29

2383

K.Piģēns,

67013133, Karlis.Pigens@em.gov.lv